text: Har ila yau kuma Ayatullah Khamenei ya jinjinawa irin hakuri da ruhi na sadaukarwa da iyalan Shahid Muhammad Zadeh din suka nuna musamman matarsa inda ya ce: Ku din nan iyalan shahidai ku ne alama ta juyin juya halin Musulunci, ko shakka babu ganinku yana kara mana karfin gwiwa. Haka nan kuma Jagoran juyin juya halin Musulunci ya bayyana wajibcin ci gaba da bayani da karin haske kan rayuwa mai tsananin wahala amma cike da gwagwarmaya ta manyan mutane irin su shahid Muhammad Zadeh.